Jeg bestilte i Januar 2009 et nyt køl/frys, opvaskemaskine og 42" fladskærm til min nye lejlighed jeg flyttede ind i i marts 2009. Levering af disse varer skulle finde sted mandag d. 23 marts 2009.

Da fragtmændende ankommer har de ikke mit fladskærm med. De er et uafhængigt firma, så de beder mig om at kontakte elgiganten. Elgiganten har så glemt at informere mig om at mit fjernsyn er udgået og de har glemt at lægge det til side jeg købte  januar. Men de kunne levere den nye model et par dage efter. Det kunne jeg ikke helt acceptere, da jeg i forvejen havde taget fri fra arbejde den dag og de kunne under alle omstændigheder have ringet til mig om det. De kommer så med det lørdag d. 28 marts 2009.

Jeg har fjernsynet i 14 dage og en fredag aften mens jeg ser fjernsyn knækker den inderste skærm. Fjernsynet har været pakket ud af den kasse den står i, båret op på tv-bordet og ellers stået fredligt i 14 dage.
Uforstående kører jeg ud til elgiganten i den tro de vil ombytte min defekte vare. 

I stedet kommer jeg i diskussion med butikschefen der siger ; Jeg har arbejdet i elgiganten i mange år og jeg har aldrig hørt om sådan en skade der ikke er selvforskyldt. Det siger han uden at have set mit fjernsyn... Hmmm... Service??? Diskussionen fortsætter og han ender samtalen med at sige; Hvorfor har du også købt et 42"??, Undskyld, men vel fordi i sælger dem?? Den skulle så sendes på værksted, så de kunne undersøge fejlen.
Det blev altså afleveret d. 11-04-2009 og da jeg ringer ind til deres kundeservide den 21-04-2009 kan hun oplyse mig om de først har sendt mit tv til værkstedet d. 18. Hvorfor venter de 7 dage?

Jeg ringer til forbrugerklagenævet der siger at de skal finde en fejl/repererer inden for "rimlig tid" Så hun synes jeg skal ringe når der er gået 14 dage og evt. ophæve mit køb.

I dag d. 27-04-2009 ringer jeg til kundeservice og siger eftersom de har haft min vare så længe ønsker jeg at ophæve mit køb, især når varen var defekt. Hun vil give besked til butikken i Gentofte der vil ringe mig op.

En time efter bliver jeg ringet op af elgiganten. De har fået besked fra værkstedet om at varen ikke kan reperares og at den må anses som selvforskyldt fra et stød? Hvilket stød? Den har stået fredligt på sit tv-bord i 14 dagen, der er ingen ridser, ingen buler og ingen stød på rammen for ikke at understrege at det er den inderste skærm der flækkede.
Hvis fejlen er kommet pga et stød må det jo være de fragtmænd som elgiganten bruger, der ikke kan håndtere transporten af en fladskærm.

Elgiganten er altså ikke til at snakke med. De mener nu at det er min egen skyld og jeg selv skal betale for det hele. Der er ikke nogen andre jeg kan snakke med og afleverer jeg ikke det fjernsyn jeg har lånt, så snart mit fjernsyn kommer retur, urepereret, fra værkstedet, så som hun sagde; sender vi dig til inkasso. Tak for truslen elgiganten, men jeg arbejder selv med inkasso og der er vist noget med man skal varsles inden, ikke sandt?

Jeg synes derfor det er meget vigtigt for andre at vide hvor de står, hvis de i samme situtaion som mig skulle købe noget i elgiganten, som uden varsel pludselig går i stykker. Der er intet service, ingen forståelse og kun en prøvelse på hvor langt de kan gå for at få kunden til at betale de hele selv.
Nu vil jeg ikke selv finde mig i det og derfor vil det blive en sag for forbrugerklagenævnet, en advokat og et klagebrev til selve direktøren.

Men mest af alt vil jeg gerne advare og jeg kan ikke understrege det nok. Elektronik skal ikke købes hos elgiganten. De fralægger sig et hvert ansvar og håber at alle deres kunder er naive nok til at lade sagen lægge.
Om min i sidste ende ender i retten det må tiden vise, men jeg giver ikke op, når fejlen ikke er min.

Held og lykke til andre i min situation og held og lykke til dem der ellers handler i elgiganten.